recursal/SuperWikiNEXT-32B huggingface dataset:
**תחמס אמריקאי** (שם מדעי: ***Chordeiles minor***) הוא מין עוף לילי ממשפחת התחמסיים החי בכל רחבי אמריקה הצפונית, ובחורף נודד דרומה לעבר קו המשווה ואף לאמריקה הדרומית.

מאפיינים
--------

התחמס מגיע לאורך 22–25 ס"מ, למוטת כנפיים של 51–61 ס"מ ולמשקל 55–98 גרם. הוא בעל פלומה עבה אפורה מנוקדת בשחור המעניקה לו הסוואה יעילה בין גזעי העצים. תוחלת חייו מגיעה ל-4–5 שנים בטבע.

לתחמס ראש גדול עם מקור קטן, אך לסת רחבה. הוא בעל עיניים גדולות בעלי תאורת לילה. הכנפיים מחודדות והזנב מפוצל בקצהו. מין זה הוא היחידי במשפחתו החי בחלקים הצפוניים של אמריקה הצפונית, ובחורפים הוא נודד דרומה עד לקו המשווה ואף לאמריקה הדרומית.

התחמסים חיים בכל מקום חיות לרבות ביערות, ביצות, ערבות, פרריות, סוואנות ואף במדבריות ובקרבת החוף. להקות של תחמסים מעופפים יחדיו מעל הערים כאשר יש שפע של חרקים. השערת העבר כי התחמסים נוהגים להיכנס לתרדמת חורף התבררה כשגויה.

מיון
----

לתחמס תשעה תת-מינים:

* *C. m. panamensis*
* *C. m. neotropicalis*
* *C. m. howelli*
* *C. m. hesperis*
* *C. m. aserriensis*
* *C. m. chapmani*
* *C. m. sennetti*
* *C. m. henryi*
* *C. m. minor*

קישורים חיצוניים
----------------

ויקישיתוף מדיה וקבצים בנושא **תחמס אמריקאי** בוויקישיתוף
* תחמס אמריקאי, באתר אנציקלופדיה בריטניקה (באנגלית)

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
* IBC
 |

הערות שוליים
------------

1. ↑  תחמס אמריקאי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007566192205171

 |
**אנפה כיפתית** (שם מדעי: ***Pilherodius pileatus***) היא מין של עוף מים ממשפחת האנפתיים, שהיא האנפה היחידה בסוגה. היא חיה בטבע באמריקה הדרומית במדינות: פנמה, אקוודור, ונצואלה, סורינאם, גיאנה הצרפתית, קולומביה, פרו, בוליביה, פרגוואי וברזיל.

תיאור
-----

האנפה הכיפתית היא קרובה רחוקה של אנפות הלילה אף על פי שהיא פעילה יותר בשעות היום או בשעות בין הערביים. היא בעלת מבנה צוואר קצר ועבה וגוף עגלגל ונמוך יחסית לרוב האנפות. כיום רואים בה את קרובתה של האנפה השורקת החיה באותם אזורים.

אורכה הממוצע מגיע ל-60 סנטימטרים ומשקלה ל-400 עד 450 גרם. צבע הבטן והחזה לבן-צהבהב או קרם והפלומה העליונה אפורה. כיפת הראש שחורה לגמרי עם 4–5 נוצות המזדקרות ממנה והפנים והמקור כחולים. אין הרבה הבדלים בין שני הזוויגים, אך הצעירים מעט לבנים יותר והנוצות המזדקרות שלהם קצרות יותר.

אנפה זו חיה לרוב בביצות עשב או אדמות לחות וגם ביערות גשם (לרוב ביער האמזונאס). האנפה מעדיפה סביבות בעלות צמחייה צפה בקרבת המים אך נמצאה כבר באזורי חופים, במטעי קפה ושדות אורז מוצפים.

מזונה של האנפה הוא חרקי מים, דגים, צפרדעים וזוחלים קטנים שהיא חוטפת במהירות במקורה. האנפה לרוב מדשדשת במים עד שהיא מזהה טרף ואז קופאת וחוטפת אותו במהירות. ואולם ההצלחה של האנפה לא קבועה, מאחר שמקורה די קצר והיא צריכה מספר ניסיונות כדי לתפוס דג זריז. הציד מתרחש הן ביום והן לפנות ערב.

לא ידוע הרבה על רביית האנפה. פרטים בשבייה הטילו 2 עד 4 ביצים שבקעו כעבור חודש, אך הצאצאים לא שרדו. מצב שימורה של האנפה הוא "ללא חשש", עקב תחום מחייה נרחב שלה, אך לא ידוע מספיק עליה.

קישורים חיצוניים
----------------

ויקישיתוף מדיה וקבצים בנושא **אנפה כיפתית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  אנפה כיפתית באתר הרשימה האדומה של IUCN
חזית הסניף הראשי של פוק לאם מון בהונג קונג והלוגו שלה, 2009
הכניסה למסעדה
פנים המסעדה
אבלונה עם רגלי ברווז
מרק קני ציפורים
דים סאם
מתאבנים
**פוק לאם מון** (באנגלית: **Fook Lam Moon**; באותיות סיניות: **福臨門**) היא רשת מסעדות סיניות.

היסטוריה
--------

הרשת התחילה ב-1948 במסעדה בודדת שהקים צ'ואי פוק (Chui Fook), שהגיע מגואנגדונג והחל להתלמד כשף בנעוריו. המסעדה נקראה בתחילה "פוק קי" (Fook Kee) עד שבניו של פוק עברו לנהל אותה ושינו את שמה ל"פוק לאם מון" והעבירו את משכנה לרחוב ג'ונסטון, וואנצ'אי, הונג קונג. פירוש השם "פוק לאם מון" הוא "מזל וברכה באים על ביתך". התקשורת מרבה לכנות את המסעדה "פו הו פאן טונג" (באותיות סיניות: 富豪飯堂), שמשמעו "קנטינה לעשירים", מכיוון שפוקדים אותה תדיר העשירים והמפורסמים.

סניפים נוספים של פוק לאם מון מצויים בקאולון, שלושה סניפים ביפן (אוסקה, טוקיו ומרונואוצ'י (Marunouchi)) וסניף בשאנגחאי.

תבשילים ידועים
--------------

המאכלים הידועים שמגישה המסעדה הם סנפירי כריש, רכיכות מטוגנות עם רגלי אווז או ברווז, תרנגולת פריכה בטיגון עמוק, חזירון צלוי, צדפה ממולאת בשר סרטן אפוי ובצל ומבחר מרקים שהוכנו ברתיחה כפולה.

פרסים (לסניף הראשי בהונג קונג)
------------------------------

* 2010 – שני כוכבים במדריך מישלן האדום.
* 2010/2009 – מקום 19 ברשימת המסעדות הטובות באסיה של מדריך מילה.
* 2009 – כוכב אחד במדריך מישלן האדום.
* 2009/2008 – מקום 18 ברשימת המסעדות הטובות באסיה של מדריך מילה.

לקריאה נוספת
------------

* **The Miele Guide: Your Guide to Asia's Finest Restaurants 2009/2010**, Ate Media Pte Ltd, Singapore. pp. 10, 11, 40, 57, 58.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **Fook Lam Moon** |

* אתר האינטרנט הרשמי של Fook Lam Moon

הערות שוליים
------------

1. ↑  פוק לאם מון במקום ה-19 ברשימת המסעדות הטובות באסיה של מדריך מילה לשנת 2010/2009
2. ↑  פוק לאם מון במקום ה-18 ברשימת המסעדות הטובות באסיה של מדריך מילה לשנת 2009/2008
משמאל לימין: ג'רג' ליגטי, לוקאס ליגטי, גב' ליגטי, קונלון ננקארואו ומייקל דוארטי פסטיבל ימי המוזיקה העולמית של האגודה הבינלאומית למוזיקה בת זמננו, 1982
**האגודה הבינלאומית למוזיקה בת-זמננו** ("איסקם") (באנגלית: **International Society for Contemporary Music** ‏ (ISCM) הוא ארגון מוזיקה המקדם מוזיקה קלאסית בת זמננו.

היסטוריה
--------

הארגון נוסד בזלצבורג בשנת 1922 בשם '*Internationale Gesellschaft für Neue Musik* ‏ ׁ(ISCM), לאחר פסטיבל מוזיקה קאמרית מודרנית שהיה חלק מפסטיבל זלצבורג שבין מארגניו היו רודולף רטי בסיוע אגון ולס ועוד כמה מלחינים וינאיים צעירים. בנוכחים היו וברן, הינדמית, בארטוק, קודאי, הונגר ומיו. בין מייסדיו היה המלומד הבריטי אדוארד ג'. דנט. עד 1938 כיהן דנט כנשיא האגודה, שנקטה גישה לקטנית ונמנעה יחסית מהליכה בתלם. מבחר היצירות שנוגנו בפסטיבלים שלה כללו מוזיקה מויליאם וולטון עד אנטון וברן וכל מה שביניהם. במרכז פעילותו עומד "פסטיבל ימי המוזיקה העולמית", המתקיים מדי שנה, בכל פעם במקום אחר. הפסטיבל כולל הפקות חדשניות וחלוציות של מוזיקה קלאסית בת זמננו. במסגרת הפסטיבל מתקיים כנס, המשמש כמקום מפגש לחברי הארגון. במסגרת מפגשים אלה יכול היה שנברג לפגוש את פוצ'יני ובריטן מצא מכנה משותף עם לנוקס ברקלי.

החברות ב"איסקם" מאורגנת באמצעות סניפים לאומיים, המקדמים מוזיקה בת-זמננו בכל מדינה. סניפים אלה, על פי רוב, מתנהלים באופן עצמאי מארגון האם, ושולחים נציגים לכינוס הכללי של איסקם. כל חבר בסניף הלאומי הוא גם חבר באיסקם ורשאי לשלוח שש יצירות, שמוצגות להערכה לביצוע ב"ימי המוזיקה העולמיים". 

ארגונים לאומיים שמקדמים מוזיקה בת-זמננו, אבל לא הוגדרו כסניף לאומי של איסקם, מקבלים לעיתים מעמד של חברות נלווית. מעמד זה ישים גם לחברי הארגונים האלה. מוזיקאים מקצועיים מקבלים מדי פעם כפרטים מעמד של "חברות כבוד". 

איסקם מוציא לאור את כתב העת "מוזיקה עולמית חדשה" (World New Music).

סניפים לאומיים
--------------

* אוסטרליהאוסטרליה המרכז המוזיקלי האוסטרלי
* קנדהקנדה ליגת המלחינים הקנדית
* אירלנדאירלנד איגוד המלחינים האירים
* ניו זילנדניו זילנד איגוד המלחינים של ניו זילנד
* דרום אפריקהדרום אפריקה מוזיקה חדשה דרום אפריקה
* הממלכה המאוחדתהממלכה המאוחדת האגודה לקידום מוזיקה חדשה (בריטניה)
* ארצות הבריתארצות הברית ליגת המלחינים (ארצות הברית)

קישורים חיצוניים
----------------

ויקישיתוף מדיה וקבצים בנושא **האגודה הבינלאומית למוזיקה בת-זמננו** בוויקישיתוף
* 

* אתר האינטרנט הרשמי של האגודה הבינלאומית למוזיקה בת-זמננו (באנגלית)
* חדשות איסקם, קנדה
* איסקם, חדשות מוזיקה עולמית 2013

הערות שוליים
------------

1. ↑  אנטון הפלי ורייהרד אהשלגל, "האגודה הבינלאומית למוזיקה בת-זמננו" במילון גרוב למוזיקה ומוזיקאים אונליין
2. ↑  ג'יימס גולוויי וויליאם מאן, "מוזיקה בכל הזמנים, עמ' 346
3. ↑  נורמן לברכט, "אנציקלופדיה למוזיקה של המאה ה-20", עמ' 58

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263144305171
* BIBSYS: 90071784
* BnF: cb12244993w (data)
* CiNii: DA07308897
* GND: 1005061-9
* ISNI: 0000 0001 2188 3568
* LCCN: n83165188
* NLA: 35740951
* SUDOC: 031185932
* VIAF: 153379223
* WorldCat: lccn-n83165188

 |
סינוור הנגרם ממבזק של מצלמה במהלך תחרות סומו
בוהק מסמא גורם לסינוור. בתמונה הבוהק נגרם בעת שקיעת השמש מהחזרת קרניה הפוגעות בזגוגיות מגדל רב-קומות המשמשות כמעין מראה.
**סינוור** הוא התחושה הוויזואלית הנוצרת כאשר קיימים בשדה הראייה עצמים בוהקים. תחושה זו עשויה להתבטא בחוסר נוחות ואף באובדן יכולת חלקי או מלא להבחין בפרטים. סינוור חוסר נוחות מתבטא בתחושת צורך להעתיק את המבט ממקור האור בנוסף לאובדן היכולת להבחין בפרטים. סינוור אובדן יכולת מפריע להבחין בפרטים מבלי לגרום חוסר נוחות. דוגמה למצב כזה היא פעולה של נהיגה ברכב לכיוון מערב בעת שקיעת השמש.

עצמת הסינוור מושפעת מההפרש בעצמת האור, מהזווית בין העצם המסנוור למוקד המבט, ומרמת ההסתגלות הנדרשת מהעין לתאורה.

הגורמים לסינוור
---------------

סינוור יכול להגרם כתוצאה ממקור אור ישיר בתחום שדה הראייה (מלאכותי או טבעי) או כתוצאה מהחזר אור ממשטחים. על פי רוב, הגורם העיקרי לסינוור הוא ההפרש בין עצמת האור המוקרנת מהעצם המסנוור לעומת הסביבה והעצם בו ממוקד המבט, אך ייתכן גם סינוור גם כאשר עצמת התאורה אחידה ובלבד שמדובר בעצמה גבוהה מאוד (למשל אזור מושלג המחזיר אור שמש מלא).
גורם אפשרי נוסף לסינוור הוא מעבר מאזור חשוך מאוד לאזור מואר מאוד (למשל יציאה מחניון חשוך ישירות לאור יום).

המנגנון הפיזיולוגי של הסינוור
-----------------------------

מקור הסינוור נמצא מחוץ לעין. בעת התרחשות סינוור יכולים לקרות אחד או יותר מהתהליכים הבאים:

* הקטנת האישון ועקב כך צמצום ניכר של כמות האור הנכנסת מכלל שדה הראיה, כך שהאור המגיע לעין מחלק מהעצמים המצויים בתחום שדה הראיה אינו מספיק להבחנה בהם.
* פגיעה בחדות התמונה עקב פיזור האור בתוך גלגל העין.
* הקטנת הניגודיות בין עצמים עקב בוהק של משטחים גדולים (למשל חוסר יכולת להבחין באותיות כתב עקב החזרת אור מגיליון הנייר עליו נמצא הכתב).
* הפעלה של מספר רב מדי של חלבוני אופסין בתאים קולטי האור בעין עקב אור חזק מדי גורמת לאיבוד יכולת הראיה עד לחזרת החלבונים למצב קליטה.

דרכי התמודדות עם סינוור
-----------------------

* הסטת המבט מהעצם הבוהק.
* חבישת משקפי שמש או אמצעי סינון אחרים כמו מסיכת ריתוך.
* צביעת הלחי מתחת לעין בצבעים כהים.
* תכנון נכון של תאורה מלאכותית.

סינוור של מכשירים אופטיים
-------------------------

זוהר המופיע בתמונה כתוצאה מסינוור המצלמה. פרטי החלון נעלמים וניתן להבחין בצבע כחול בצידו הימני של החלון - צבע שאינו קיים ללא הסינוור
בדומה לסינוור הפיזיולוגי, תופעה של סינוור מתרחשת גם במכשירים אופטיים כגון מצלמות, טלסקופים, כוונות וכדומה. תופעת הסינוור של מכשירים אופטיים נגרמת בשל אותן הסיבות לסינוור הפזיולוגי, אך מתבטאת רק באובדן היעילות של המכשירים. בצילום מתרחשת גם תופעה של "זוהר" המופיע בצילום כתוצאה מסינוור.

ראו גם
------

* פוטוקרטיטיס

לקריאה נוספת
------------

* תקן CIE ISO 8995: תאורת פנים במקומות עבודה.

|  |  |
| --- | --- |
| בקרת זהויות עריכת הנתון בוויקינתונים | 
* GND: 4192070-3
* NKC: ph135420

 |
**אנדרו ל. "וודי" לואיס** (באנגלית: **Andrew L. "Woody" Lewis**) הוא קצין בדימוס בדרגת תת-אדמירל, בתפקידו האחרון כיהן כמפקד הצי השני של ארצות הברית.

ביוגרפיה
--------

לואיס נולד בלוס אלטוס שבקליפורניה. ב-1985 סיים תואר ראשון בפיזיקה מהאקדמיה הימית של ארצות הברית והתגייס לצי. 

ב-1987 סיים קורס טיס, שירת כטייס ווט A-7 קורסייר II בטייסת התקיפה 72. השתתף בתוכנית חילופי הקצינים עם הצי המלכותי הבריטי ושירת על נושאת המטוסים "אה"מ אינווינסיבל", שירת בטייסת 192 בנושאת המטוסים "אינדיפנדנס", וכמדריך טיסה בטייסת האימונים 23. שימש מנהל חמ"ל במרכז למבצעים אוויריים משותפים בקטר, ומנהל הפעילות המבצעית הימית במפקדת כוחות הצי בבחריין. 

באפריל 2001 מונה למפקד טייסת הקרב 15, טייסת מטוסי F/A-18 הורנט. הוא הוצב עמה בנושאות המטוסים "אנטרפרייז" ו"תאודור רוזוולט" והוביל אותה בפעילות מבצעית באזור המזרח התיכון ובמלחמת עיראק. בספטמבר 2003 מונה לעוזרו של מפקד הכוחות האוויריים של הצי. ביולי 2005 מונה למפקד טייסת הקרב 106, טייסת מטוסי F/A-18 סופר הורנט, שהיא הטייסת הגדולה בצי האמריקאי ושירת בתפקיד עד אוקטובר 2006. במרץ 2007 מונה למפקד הכנף האווירית השלישית של הצי, בתקופת פיקודו נשלחה הכנף על נושאת המטוסים "הארי טרומן" לפעילות מבצעית במזרח התיכון. במרץ 2010 מונה לקצין המבצעים של כוחות הצי בפיקוד מרכז של ארצות הברית ובמאי 2011 מונה לעוזרו של מנהל המטות המשולבים. 

ביוני 2013 קודם לדרגת אדמירל משנה ומונה למפקד המרכז לתקיפה וללוחמה אווירית של הצי. כמו כן שימש ראש מחלקת האימונים בפיקוד כוחות הצי. במאי 2014 ומונה למפקד קבוצת התקיפה ה-12. באוגוסט 2015 מונה לסגן ראש אגף המבצעים של המטות המשולבים. באוגוסט 2017 הועלה לדרגת תת-אדמירל ומונה לראש אגף מבצעים, תוכניות ואסטרטגיה במטה הצי. באוגוסט 2018 מונה למפקד הצי השני של ארצות הברית, צי מלחמתי שהוקם מחדש.

במהלך שירותו צבר למעלה מ-5,300 שעות טיסה, ביצע למעלה מ-1,100 נחיתות על נושאות מטוסים ו-100 גיחות קרביות. ב-1996 נבחר לטייס השנה של הצי. הוא בוגר המכללה לפיקוד ומטה של חיל האוויר, המכללה למטה של הכוחות המזוינים, ובעל תואר שני בלימודי היסטוריה צבאית מאוניברסיטת אלבמה.

קישורים חיצוניים
----------------

ויקישיתוף מדיה וקבצים בנושא **אנדרו לואיס** בוויקישיתוף
* ביוגרפיה באתר הצי
**סינוניקס** (שם מדעי: ***Sinonyx***; מילולית: "טופר סין") הוא סוג של יונק מסדרת המזוניכידים, שחי באזור סין במהלך סוף הפלאוקן שבתחילת הקנוזואיקון לפני 56 מיליון שנים מהיום. המאובנים שלו התגלו במחוז אנחווי. סוג זה תואר ב-1995 וכלל מין יחיד - *Sinonyx jiashanensis*.

מאפיינים
--------

פרסתן זה היה אחד הראשונים שבבני סדרת המזוניכידים, ממנה התפתחו אולי מכפילי הפרסה והלווייתנאים. עם זאת חלק מהחוקרים מעריכים שהוא השתייך לסדרת הקונדילרסים. הוא הגיע לאורך של מטר וחצי ומשקל של 50 ק"ג, בערך כמו זאב אפור מודרני, אך במקום טפרים היו כפות רגליו מכוסות בפרסות. הוא היה בעל גולגולת ארוכה עם 44 שיניים (באופן דומה למרבית היונקים) שכללו שורות של שיניים טוחנות נמוכות וחזקות לאורך הלסת. בקדמת הלסת בלטו זוג ניבים ארוכים מכל צד של הלסת. הלסתות היו בעלות שרירים חזקים מאוד שהיו יכולים לנשוך בעוצמה רבה.

בעבר נחשב הסינוניקס לקרוב לאנדרוסארכוס, אך בהמשך התברר שהאנדרוסארכוס שייך למכפילי פרסה הנחשבים לאבות הלווייתנים, לצד ההיפופוטמיים והאנטלודונטיים. מבנה הגוף של הסינוניקס מזכיר מאוד את אבות הלווייתנים כמו האמבולוצטוס והפקיצטוס, בייחוד במבנה הלסתות ומבנה האוזן. ייתכן שהוא היה מהמזוניכידים שהתפתחו למכפילי פרסה דומים לאנדרוסארכוס.

הוא ניזון מנבלות או שצד ממארב טרף איטי. מבנה גופו לא הותאם למרדף אחרי טרף.

קישורים חיצוניים
----------------

ויקישיתוף מדיה וקבצים בנושא **סינוניקס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**פסיכותרפיה גופנית** היא ענף בתוך הפסיכותרפיה המתמקד בקשר בין נפש וגוף. ההתנסות כוללת תנועה, משחק תפקידים, ציור וכן הלאה, האמורים לסייע למטופל להביע את עולמו הפנימי ואף להעלות רגשות מודחקים אל פני השטח.

השיטה
-----

לחלק מהתהליכים הנפשיים של האדם יש הקשרים גופניים, ולהפך. חוויות מן העבר, טראומות אישיות ורגשות עשויים להשפיע על הדפוסים הרגשיים, ההתנהגותיים והגופניים.

הגוף מנסה לעיתים לאותת לאדם על רגשותיו דרך תחושות גופניות, כאבים, מיחושים ומחלות. הפסיכותרפיה הגופנית מאפשרת את ההתבוננות, המגע, והקשר עם כל אלה, במטרה למצוא איזון וריפוי פנימי. בשיטה זו המטופל מביע את עצמו באופן פעיל ויצירתי, וההתנסות החווייתית שלו בטיפול נועדה לתת לו תחושת שליטה ומסוגלות שבאמצעותה נועדה להשתפר התמודדותו עם קשייו.

היסטוריה
--------

שורשיה של גישה זו בהגותם של פייר ז'נה וזיגמונד פרויד. הגישה פותחה על ידי וילהלם רייך, תלמידו של זיגמונד פרויד, ששם לב כי בזמן טיפוליו של פרויד מגיב גופו של המטופל במקביל ובהתאם להתרחשויות הרגשיות והמחשבתיות תוך כדי השיחות. בטיפוליו היה רייך בין הראשונים שהתייחסו לתהליכים נפשיים וגופניים במקביל. תלמידו, אלכסנדר לואן, פיתח את תורתו לזרם טיפולי בשם ביואנרגיה. עבודתם של רייך, לואן ותלמידיהם, שהתקיימה בעיקר בארצות הברית, אופיינה בהתמקדות בעבודה חזקה על הגוף והדפוסים הגופניים, ובהסרת חסימות. לעומתם, באירופה התפתחו זרמים מאופקים ועדינים יותר, שעסקו ב"המסת" השריון השרירי וב"פיתוי" ההגנות והחסימות. מפתחים ידועים של הגישות האירופאיות הם גרדה בויסן, שפיתחה את העבודה הביודינאמית; ודייוויד בואדלה, שפיתח את הביוסינתזה.

ראו גם
------

* שיטת אלבאום
* טיפול במשחק

לקריאה נוספת
------------

* ליאורה בר-נתן, "לגעת בגוף לגעת בנפש", 2005
* אסף רולף בן-שחר, "אנטומיה של טיפול - פסיכותרפיה גופנית", פרדס, 2013 (קישור לפרקים מהספר, באתר פסיכולוגיה עברית)

קישורים חיצוניים
----------------

ויקישיתוף מדיה וקבצים בנושא **פסיכותרפיה גופנית** בוויקישיתוף
* איגוד הפסיכותרפיה הגופנית האירופאי - EABP
* הארגון הישראלי לפסיכותרפיה גופנית
* הפורטל לפסיכותרפיה גופנית
* מורית הייצלר, ‏האבולוציה של הפסיכותרפיה הגופנית, באתר פסיכולוגיה עברית, 28 ביוני 2015
* איריס שוקן, ‏הגוף כמשאב בטיפול זוגי ומיני, באתר פסיכולוגיה עברית, 27 בנובמבר 2011
* רונן לוי, פסיכותרפיה גופנית התייחסותית כמפגש טראנס-פרסונלי: התמסרות הדדית ; חלק ב': הדיאלקטיקה של שינוי, באתר פסיכולוגיה עברית, 2013
* אורית קלפיש כהן, ‏הענן והקופסה - הנכחה גופנית משולשת, באתר פסיכולוגיה עברית, 31 באוקטובר 2013
* אתר למנויים בלבד דן אבן, בגוף ההוכחה: הפסיכותרפיה הגופנית מחפשת מעמד, באתר הארץ, 19 במאי 2013
* אלעד אמסלם, ‏שירה מונכחת גוף - סקירת ספרו של אסף רולף בן-שחר "אנטומיה של טיפול: פסיכותרפיה גופנית", באתר פסיכולוגיה עברית, 12 בדצמבר 2013

|  |  |
| --- | --- |
| בקרת זהויות עריכת הנתון בוויקינתונים | 
* GND: 4223421-9

 |
**חשיפה - בית־הספר לאומנויות התקשורת, הטלוויזיה והמולטימדיה**, הוקם בשנת 1993, במטרה להכשיר יוצרים ואנשי מקצוע בתחומי המדיה השונים ובתחום של טכנולוגיה עתירת ידע. "חשיפה" משתייך למערך לימודי ההמשך של האוניברסיטה הפתוחה, והלימודים במרבית המסלולים מקנים נקודות זכות אקדמיות לתואר ראשון של האוניברסיטה הפתוחה. הקורסים בתוכניות הלימוד בבית הספר חשיפה מועברים בסדנאות ובשיעורים פרונטליים, לרשות הסטודנטים עומדות מעבדות מדיה מצוידות ומשוכללות, אולפן רדיו, חדר עריכה וצוות מתרגלים מקצועי.

בית הספר שוכן בכפר הירוק.

מחלקות הלימוד
-------------

* אנימציה
* תקשורת חזותית ועיצוב גרפי
* שיווק ופרסום
* קופירייטינג
* תסריטאות
* לימודי טלוויזיה
* תסריט ותחקיר דוקומנטרי
* קורסי צילום
* עיתונות ורדיו
* קריינות עריכה והגשת תוכניות מוזיקה לרדיו
* מסלול מבצעים גרפיים
* קורסי תוכנה בתחום העיצוב ועריכה
* פיתוח משחקי מחשב
* פוטותרפיה בשילוב אמנויות

בין המרצים: דודו שליטא, משה זילברנגל, אורן אדלר, תמי ברנשטיין, יגאל הרמן, אבי וינוגרד, נדב גל, שירי בכר, אורן שמעון, שעיה סטינלוב, שולי גרין סיבוני, צביקה קרצנר, רונן שמיר, שיר זיו, זיו לנצ'נר, נעמה מאור, אבי וינברג, ד"ר אינס גבל, אלכס ליבק, גסטון צבי איצקוביץ, אמיר אשר, יורם וידל, איתי צמיר, דנה לוי אלגורד, ענת זכריה, איטו אבירם, ערן הדס, טל שמעוני, אופיר רייכמן, אורן שוויד, נוי קונפורטי, נירה שירן מזרחי, ד"ר טלי גורלי טוראל, אביה עוזני, איילה גרבר סנפיר, גלי רייפר שירן.

בין הבוגרים הידועים ניתן למנות את דובי גריימז, נדב גל ורפי ברקוביץ', שיצרו במסגרת לימודיהם בבית הספר את המשחק הפופולרי ״מלך הפלאפל״.

קישורים חיצוניים
----------------

* 

* אתר האינטרנט הרשמי של חשיפה
* תמונות מתוך תערוכת הבוגרים - הפנינג דיגיטלי 2007
**פסיכולוגיית התכונות** היא זרם בפסיכולוגיה המדגיש את מרכזיותן של תכונות יציבות במבנה האישיות. את קרל יונג, שהדגיש את חשיבותן של המופנמות והמוחצנות, ניתן לראות כאחד מהראשונים בגישה זו, אם כי רוב תרומותיו לפסיכולוגיה אינן קשורות לתאוריית התכונות.

גורדון אולפורט, הנס אייזנק וריימונד קאטל הרימו תרומות נוספות בשטח זה. אולפורט דיבר על מגוון רחב מאוד של תכונות, חלקן ייחודיות לאדם. גישה זו הקשתה מאוד על ביצוע מחקר מדעי ושיטתי בתחום. לעומתו צמצם אייזנק את צירי האופי המרכזיים לשלושה - מופנמות או מוחצנות, יציבות נפשית גבוהה או נוירוטיות וכן מידת הפסיכוטיות. אייזנק הדגיש חשיבותם של מרכיבים ביולוגיים וייחס להם שני שלישים מהשונות. כיום סבורים שהשיעור נמוך יותר, אולי פחות מ-50%. ריימונד קאטל דיבר על שש עשרה תכונות מרכזיות.

כיום רווחת תאוריית חמש התכונות הגדולות, שלפיה מידת המוחצנות, מידת היציבות הנפשית, המוכוונות (רגש האחריות), הפתיחות המחשבתית ונועם ההליכות הן חמש התכונות המרכזיות שניתן להסביר לפיהן שלל רחב מאוד של תכונות אצל בני תרבויות שונות.

לשיטת התכונות יש יישומיות טיפולית נמוכה והיא מתעלמת מהעדר עקביות באופן שבו אדם מתנהג במצבים שונים. 

המתודה המדעית שעליה מתבססת פסיכולוגיית התכונות היא ניתוח גורמים של תשובות לשאלונים, מציאת גורמים מרכזיים שמסבירים דפוסים בתשובות נבדקים לשאלוני אישיות.

ראו גם
------

* פסיכולוגיה של האישיות

קישורים חיצוניים
----------------
לוגו ספוטניק
**ספוטניק** היא שירות מולטימדיה בינלאומי של ידיעות, שהושקה ב-10 בנובמבר 2014 על ידי הסוכנות "רוסיה היום" המופעלת ומנוהלת על ידי ממשלת רוסיה. השרות הוקם על פי צו נשיא רוסיה שיצא בדצמבר 2013. ברמה הבינלאומית ספוטניק מחליף את רי"א נובוסטי (שנשאר פעיל ברוסיה) ואת "Voice of Russia" (שפורקה בנובמבר 2014).

השירות מציע ערוצי רדיו "Radio Sputnik" אשר שם לו למטרה "לשדר ב-30 שפות בשנת 2015, כ-800 שעות כל יום, ולכסות 139 ערים ו-34 מדינות", ב FM,‏ DAB\DAB+ (שידור רדיו דיגיטלי), HD Radio, וגם לטלפונים חכמים והאינטרנט. ערוצי החדשות של ספוטניק מתפרסמים מסביב לשעון באנגלית, ערבית, ספרדית וסינית. אתרי האינטרנט של ספוטניק נושאים מגוון תכנים, כולל אינפוגרפיקה, וידאו, מאמרי תמונות, הזרמת וידאו ושמע חי והצבעה באינטרנט. בנוסף לפרסום החדשות המיידיות, ספוטניק מפרסם גם חומרים אנליטיים וראיונות בלעדיים.

לשירות גם ערוץ טלוויזיה באנגליה.

בפברואר 2020 דווח כי התחנה החלה לשדר בקנזס סיטי.

בעקבות הפלישה הרוסית לאוקראינה, האיחוד האירופי הודיע החברה תאבד את רישיון ההפעלה שלהן בשטחו, בעקבות "הפצת מידע כוזב באופן שיטתי אודות הפלישה הרוסית לאוקראינה". לפני כן, הכריזו פייסבוק, גוגל, יוטיוב, טוויטר וטיקטוק על חסימת הגישה לספוטניק משטחי האיחוד.

ראו גם
------

* רדיו אירופה החופשית

קישורים חיצוניים
----------------

* 

* אתר האינטרנט הרשמי של ספוטניק (באנגלית)
* ספוטניק, ברשת החברתית פייסבוק

* ספוטניק, ברשת החברתית טוויטר

* ספוטניק, ביישום טלגרם

* ספוטניק, ברשת החברתית אינסטגרם

* ספוטניק, ברשת החברתית טיקטוק

* ספוטניק, ברשת החברתית VK

* ספוטניק, סרטונים בערוץ היוטיוב

* ספוטניק, באתר פינטרסט
* sputniknews.com - האתר הרשמי

הערות שוליים
------------

1. ↑  SPUTNIK NEWS AGENCY AND RADIO, montsame.mn
2. ↑  כתבה בניו יורק טיימס, 13 בפברואר 2020
3. ↑  רוסיה: 498 מחיילינו נהרגו באוקראינה; קרבות קשים במריופול | כלכליסט, באתר calcalist, ‏2022-03-02

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 0685 7097

 |
**ג'סטין בונומו** (באנגלית: **Justin Bonomo**; נולד ב-30 בספטמבר 1985) הוא שחקן פוקר אמריקאי אשר זכה בשלושה צמידי אליפות העולם בפוקר ובשני גביעי סבב טריטון, ונכון למאי 2023 ממוקם במקום הראשון בכל הזמנים בזכיות מטורנירים.

ביוגרפיה
--------

בונומו החל את קריירת הפוקר שלו כשחקן אונליין תחת השם "ZeeJustin". ב-2005 הגיע לשולחן הגמר בסבב הפוקר האירופי וסיים במקום הרביעי בטורניר שהתקיים בדוביל שבצרפת. ב-2007 החל לשחק בטורנירים במסגרת אליפות העולם בפוקר ובאותה השנה הגיע לשולחן גמר בטורניר במסגרת הסבב, כאשר סיים במקום הרביעי בטורניר וזכה בכ-152 אלף דולר. ב-2009 זכה בטבעת בסבב אליפות העולם בפוקר כשניצח בטורניר טקסס הולדם, וזכה בכ-228 אלף דולר.

ב-2012 זכה לראשונה בפרס הגבוה ממיליון דולר בטורניר אחד, כאשר ניצח את טורניר ה-Super High Roller 8 Max במסגרת סבב הפוקר האירופי שהתקיים במלטה, בעל עלות כניסה של 100 אלף דולר אירו, וזכה בכ-2.1 מיליון דולר.

ב-2014 זכה בצמיד אליפות העולם בפוקר הראשון שלו, כאשר ניצח בטורניר טקסס הולדם בעלות כניסה של 1,500 דולר, וזכה בכ-450 אלף דולר. ב-2015 סיים במקום השיא שלו באירוע המרכזי אליפות העולם בפוקר כשסיים במקום ה-64.

ב-2018 זכה בצמיד השני שלו, כאשר ניצח את טורניר אליפות ה-Heads-Up ובכ-186 אלף דולר. את זכייתו הגדולה ביותר עשה כחודש לאחר מכן, כאשר ניצח את טורניר ההתרמה של ארגון ה-One Drop כחלק מאליפות העולם בפוקר, אשר היה בעל עלות כניסה של מיליון דולר, וזכה בפרס של 10 מיליון דולר ובצמיד השלישי שלו. באותה השנה זכה בסך פרסים של מעל ל-25 מיליון דולר.

בונומו ממעט לשחק בטורנירים בעלי עלות כניסה אשר נמוכים מ-10,000 דולר, ומשתתף קבוע בטורנירים בעלי עלות כניסה גבוהים במיוחד.

נכון למאי 2023, בונומו זכה בסך של כ-61.2 מיליון דולר מטורנירי פוקר, כשמתוכם כ-15.3 מיליון דולר בסבב אליפות העולם, והוא במקום הרביעי בכל הזמנים בזכיות מטורנירים.

### צמידי אליפות העולם בפוקר

| שנה | טורניר | פרס |
| --- | --- | --- |
| 2014 | $1,500 No Limit Hold'em Six Handed | $449,980 |
| 2018 | $10,000 Heads Up No Limit Hold'em Championship | $185,965 |
| 2018 | $1,000,000 No Limit Hold'em The Big One for One Drop | $10,000,000 |

קישורים חיצוניים
----------------

ויקישיתוף מדיה וקבצים בנושא **ג'סטין בונומו** בוויקישיתוף

* ג'סטין בונומו, באתר The Hendon Mob
* ג'סטין בונומו, באתר Global Poker Index
* ג'סטין בונומו, באתר אליפות העולם בפוקר
* ג'סטין בונומו, באתר סבב הפוקר העולמי

הערות שוליים
------------

1. ↑  Justin Bonomo Joins the Bracelet Winner's Club, באתר אליפות העולם בפוקר, ‏4 ביוני 2014 (באנגלית)
2. ↑  Justin Bonomo Wins Second WSOP Bracelet in the $10,000 Heads-Up No-Limit Hold'em Championship ($185,965), באתר PokerNews, ‏8 ביוני 2018 (באנגלית)
3. ↑  Justin Bonomo wins $10M in WSOP $1M buy-in Big One for One Drop, באתר ESPN, ‏18 ביולי 2018 (באנגלית)
4. ↑  Top 10 Stories of 2018, #1: Justin Bonomo's $25 Million Year, באתר PokerNews, ‏1 בינואר 2019 (באנגלית)
**לבאן חמאלדזה** (בגאורגית: **ლევან ხმალაძე**; נולד ב-6 באפריל 1985 הוא כדורגלן גאורגי, המשחק בעמדת הקשר בשוקורה כובולתי.

קריירת מועדונים
---------------

חמאלדזה התחיל את הקריירה שלו בדינמו טביליסי. במהלך עונת 2004/2005, חמאלדזה הושאל לדינמו בטומי ועונה לאחר מכן הושאל לסיוני בולניסי, עמה זכה באליפות באותה עונה ובסיום העונה חזר לדינמו טביליסי.

ב-18 בינואר 2010, חמאלדזה חתם בהפועל חיפה מליגת העל. בהפועל חיפה, רשם שתי הופעות בלבד ובסיום העונה שוחרר מהמועדון וחזר לטביליסי.

ב-10 בפברואר 2014, חמאלדזה חתם בצ'יחורה סצ'חרה, עד לסיום העונה.

בקיץ 2014, חתם באותלוס אתיינו מליגת העל הקפריסאית, ממנה עבר לפאפוס ובקיץ 2017, חתם אתוני לקאטימה.

בינואר 2018, חמאלדזה חזר לגאורגיה וחתם לקדנציה שנייה בסיוני בולניסי.

לפני עונת 2020, חמאלדזה חתם בשוקורה כובולתי.

בפברואר 2022 הצטרף לסמטרדיה.

קריירה בינלאומית
----------------

ב-20 באוגוסט 2008, חמאלדזה ערך את הופעת הבכורה שלו בנבחרת גאורגיה בניצחון 1-2 נגד ויילס. חמאלדזה שיחק בנבחרת עד שנת 2014 ורשם 12 הופעות במדיה ללא שערים.

תארים
-----

דינמו טביליסי
* ליגת העל הגאורגית: 2004/2005, 2007/2008, 2004/2013
* הגביע הגאורגי: 2003/2004, 2008/2009, 2012/2013

סיוני בולניסי
* ליגת העל הגאורגית: 2005/2006

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  דורון בן דור, ‏לבאן חמלדזה חתם בהפועל חיפה עד תום העונה, באתר ONE‏, 18 בינואר 2010

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לבאן חמאלדזה"**.
שגיאות פרמטריות בתבנית:מקורות   
פרמטרי חובה [ נושא ] חסרים 

**מצבת הגסו** (באנגלית: **Gravestone of Hegeso**) היא מצבת קבורה יוונית, עשויה שיש, המתוארכת לשנת 400 לפנה"ס. המצבה נמצאה בבית העלמין קרמיקוס (Kerameikos) באתונה והיא מוצגת במוזיאון הארכאולוגי באתונה.

הצעת שיחזור של מצבת הגסו, המוזיאון הארכאולוגי, אתונה
מצבות הקבורה בעולם היווני הופיעו בבתי קברות ציבוריים וסימלו גם את המעמד החברתי והכלכלי של הנפטר ובני משפחתו. המצבות הופיעו לראשונה בתרבות היוונית בסוף המאה ה-6 לפנה"ס כמצבה בעלת פרופורציות גבוהות. על המצבה גולפה דמות הנפטר ונוספו לה קישוטים כגון וולוטות שהן סלסולים דמויי קרניים של איל. לאחר פלישת הפרסים ליוון, נחקקו באתונה חוקים המגבילים הוצאות כספיות על הקמת מצבות ועל טקסי קבורה. "מצבות שיש מעוטרות שבו ונראו באתונה רק בסוף תקופת פריקלס (שנות השלושים של המאה החמישית לפנה"ס)".. "מצבת הגסו" אופיינית למצבות מתקופה זו הבנויות בפרופורציות רחבות יותר ובראשן גמלון. כמו כן הסצנות המתוארות על מצבות אלו היו מורכבות יותר במספר המשתתפים, לעומת המצבות הקדומות. 

המצבה מציגה את הנפטרת, אשר שמה חקוק על גבי המצבה, כשהיא יושבת על כיסא. נערה-משרתת העומדת מולה מגישה לה קופסת תכשיטים והיא בוחנת תכשיט אשר היה מצויר על המצבה (ולכן לא נשמר). הדמויות מתוארות בפרופיל פנים חלקי (פרופיל 3/4) המדגים את יכולתו הטכנית הגבוהה של האמן בתיאור הקצר (פרספקטיבה). שתי הדמויות אוחזות בקופסת התכשיטים אשר במרכז הקומפוזיציה. נגיעה זו יוצרת אווירה של אינטימיות בין שתי הדמויות, אינטימיות המועצמת על ידי האיפוק בתיאור הבעות הפנים האופייני לאמנות הקלאסית. מבחינת יכולת התיאור מתקרב התבליט לאמנות של התקופה ההלניסטית. יכולת זו מתבטאת בעיצוב האנטומי של שתי הדמויות, המתואר דרך בגד דק ועטיר קפלים היורדים בעדינות ובטבעיות על הגוף ובעיצוב תלתלי השיער של הנפטרת.

קישורים חיצוניים
----------------

ויקישיתוף מדיה וקבצים בנושא **מצבת הגסו** בוויקישיתוף

הערות שוליים
------------

1. ↑  רוזנברג, סילביה (אוצרת), **יצירות מופת בנות-אלמוות**, דפדפת המלווה את הצגת "מצבת ג'וסטיניאני", מוזיאון ישראל, ירושלים, 2005.
**האיגרת אל הקולוסים** היא איגרת שנכתבה, על פי האמור בה, על ידי השליח פאולוס ומהווה אחת מספרי הברית החדשה - כתבי הקודש של הנצרות.

האיגרת ממוענת לקהילה הנוצרית בקולוסאה.

מחבר האיגרת
-----------

על פי האמור באיגרת, פאולוס הוא שכתב אותה. כיום החוקרים חלוקים בדעתם אם אכן היא נכתבה על ידי פאולוס או שמדובר באיגרת מאוחרת שנכתבה לאחר מותו ומשויכת לו. מחד, באיגרת מופעים 48 מילים אשר אינן מופיעות ביתר האיגרות שכתב פאולוס; 33 מתוך מילים אלה אינן מופיעות באף ספר אחר מספרי הברית החדשה. מאידך, יש דמיון רב בין האיגרת לבין האיגרת הראשונה אל התסלוניקים אשר אין מחלוקת שנכתבה על ידי פאולוס.

יש חוקרים שסבורים שהאיגרת נכתבה על ידי טימותיוס, עוזרו של פאולוס.

מועד כתיבת האיגרת
-----------------

האיגרת נכתבה אל הקהילה הנוצרית בעיר קולוסאה - עיר קטנה בסמוך לאפסוס. פאולוס לא ביקר בעיר זו, ותושביה נוצרו על ידי אפפרס. האיגרת נכתבה על ידי פאולוס בעת שהותו בכלא ברומא (בפעם הראשונה בה נכלא ברומא - על פי מעשי השליחים ט"ז 28 - 30) - ככל הנראה בשנת 62 לספירה, זמן קצר לאחר שכתב את האיגרת אל האפסים.

אם נכתבה האיגרת על ידי אחד מתלמידיו, היה זה ככל הנראה בשנות ה-80 של המאה הראשונה.

תוכן האיגרת
-----------

באיגרת יוצא פאולוס כנגד דעות שגויות שהיו לקהילה הנוצרית המקומית, וכנגד ניסיון לשלב תורות של מיסטיקה ואסקפיזם בנצרות.

האיגרת מורכבת משני חלקים: חלק תאורטי (פרקים א', ב') וחלק מעשי (פרקים ג', ד').

קישורים חיצוניים
----------------

ויקישיתוף מדיה וקבצים בנושא **האיגרת אל הקולוסים** בוויקישיתוף
* תרגומים של האיגרת לשפות שונות
* תרגום האיגרת לאנגלית
* הערות על האיגרת

| ספרי הברית החדשה |
| --- |
| **הבשורות** | הבשורה על-פי מתי • הבשורה על-פי מרקוס • הבשורה על-פי לוקאס • הבשורה על-פי יוחנן |  |
| **מעשי השליחים** | מעשי השליחים |
| **איגרות פאולוס** | אל הרומאים • הראשונה אל הקורינתים • השנייה אל הקורינתים • אל הגלטים • אל האפסים • אל הפיליפים • אל הקולוסים • הראשונה אל התסלוניקים • השנייה אל התסלוניקים • הראשונה אל טימותיוס • השנייה אל טימותיוס • אל טיטוס • אל פילימון • אל העברים |
| **האיגרות הכלליות (קתוליות)** | איגרת יעקב • איגרת פטרוס הראשונה • איגרת פטרוס השנייה • איגרת יוחנן הראשונה • איגרת יוחנן השנייה • איגרת יוחנן השלישית • איגרת יהודה |
| **חזון יוחנן** (ההתגלות) | חזון יוחנן |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008979790305171
* BIBSYS: 90058212
* BnF: cb120676648 (data)
* GND: 4075946-5
* LCCN: n79122746
* SELIBR: 271971
* SUDOC: 028946057
* VcBA: 492/31100
* VIAF: 180555937
* WorldCat (עם VIAF): 180555937

 |
**ספארק נטוורקס** (Spark networks), לשעבר 'מאצ'נט', היא רשת הכרויות מקוונות בינלאומית המפעילה אתרי אינטרנט להיכרויות. בבעלותה של רשת 'ספארק נטוורקס', אתרי היכרויות תחומיים רבים ברחבי העולם כגון JDate (להיכרויות בין יהודים), BlackSinglesConnection.com (להיכרויות בקהילה האפרו-אמריקנית) ועוד.

היסטוריה
--------

לוגו JDate
'מאצ'נט' נוסדה ב-1997 בלוס אנג'לס בארצות הברית על ידי אלון כרמל וג'ו שפירא. שפירא, שחבר לאלון כרמל ויחד הקימו ב-1997 את האתר הראשון שלהם - JDate.com, שנועד להיכרויות בין יהודים בארצות הברית. האתר הפך במהרה להיות האתר הגדול ביותר בתחום ההיכרויות ליהודים. הרשת החלה להתרחב וקנתה את אתר השידוכים האמריקני "אמריקן סינגלס" ואת אתר "קופידון" הישראלי.
'מאצ'נט' פתחה אתרים חדשים והקימה את JDate גם בשפה העברית.
ב-2000 הנפיקו את החברה בבורסת פרנקפורט, כיום היא נסחרת שם לפי שווי של 165 מיליון אירו (נכון למרץ 2006).
בשנת 2004 הכריזה החברה על כוונתה להנפיק גם בנאסד"ק. הם הגישו תשקיף, אך כעבור תקופת זמן קצרה הם משכו אותו בחזרה. זמם קצר אחר כך, מנכ"ל החברה פוטר ושם החברה הוחלף, והחברה נקראת כיום ספארק נטוורקס. במרץ 2005 הוגש שוב תשקיף מתוקן. הציפיות הגדולות לא התממשו - החברה נסחרת ברשימת ה"פינק שיטס" בנאסד"ק, לפי שווי של 200 מיליון דולר.

במאי 2005 רכשה ספארק נטוורקס חברת שידוכי אינטרנט אמריקאית בשם מינגל מאץ' תמורת כ-12 מיליון דולר במזומן, והכפילה בכך את מספר אתרי ההיכרויות שלה, המסתכם בכ-30 אתרים ברחבי העולם.

בשנת 2016, רכשה ספארק נטוורקס את האפליקציה JSwipe, אפליקציית שידוכים ליהודים בדומה לטינדר, האפליקציה הוקמה ב 2014, ויש לה מעל מיליון משתמשים ופריסה בכ-70 מדינות.

בישראל
------

לוגו קופידון
'ספארק נטוורקס' מפעילה בישראל שני אתרי הכרויות: JDate.co.il ו"קופידון". JDate.co.il הוא גרסה עברית של אתר JDate.com, שמתרכז בהיכרויות בין יהודים בישראל ובעולם בכלל. "קופידון" (cupid.co.il) נרכש על ידי ספארק נטוורקס ב-1998.

קישורים חיצוניים
----------------

* 

* אתר האינטרנט הרשמי של ספארק נטוורקס
* אליחי וידל, רשת שידוכים, באתר הארץ, 8 בפברואר 2007

הערות שוליים
------------

1. ↑  קרי רובינשטיין, אפליקציה לחתונה יהודית, באתר ynet, 25 בפברואר 2016
**ספגטיפיקציה** (אנגלית: **Spaghettification**) היא תהליך שבו גוף נמתח ומתפרק בעת נפילה לעבר עצם מסיבי כמו חור שחור. התופעה מתרחשת כתוצאה מפעולת כוחות גאות על הגוף. מקור המושג במילה "ספגטי" שבה השתמש סטיבן הוקינג בספרו קיצור תולדות הזמן על מנת לתאר את השינוי בצורתו של אסטרונאוט שמתקרב לחור שחור. תופעת הספגטיפיקציה יכולה להתרחש בעת נפילה לעבר חורים שחורים או לעבר עצמים קטנים ומסיביים אחרים, כמו כוכבי נייטרונים. 

על גוף הנופל לעבר עצם יופעל כוח חזק יותר בחלקו הקרוב אל העצם, ולכן הוא צפוי להימתח בכיוון הנפילה. זהו ביטוי של התופעה הידועה בשם **כוחות גאות**. כוחות הגאות שמפעיל עצם על גוף פרופורציוניים למסת העצם, ובקירוב, פרופורציוניים הפוכים למרחק מהעצם בחזקה השלישית. לכן, הכוחות מתחילים להיות משמעותיים רק במרחק קטן מעצם מסיבי. ככל שמסת העצם גדולה יותר, כך יגדל המרחק שבו הספגטיפיקציה תתחיל להיות משמעותית.

בחור שחור כוכבי, שרדיוסו קילומטרים ספורים, תהליך זה יכול להתרחש עוד לפני ההגעה לאופק האירועים, בעוד שבחור שחור על-מסיבי, הגדול הרבה יותר, התהליך צפוי להתחיל עמוק בתוך אופק האירועים. עם ההתקרבות אל הסינגולריות של החור השחור, כוחות הגאות גדלים ותהליך הספגטיפיקציה מתחזק, עד כי בשלב מסוים, הגוף לא יוכל לעמוד יותר בכוחות, והוא צפוי להיקרע לגזרים. מאחר שגודלו של החור השחור אפסי, ספגטיפיקציה תקרע לגזרים אפילו אטומים.

קישורים חיצוניים
----------------

* מוות מחור שחור, ניל דה-גראס טייסון ממצפה הכוכבים היידן במוזיאון האמריקני להיסטוריה של הטבע
**קטלנית אוסטרלית** או **צרעת הים** (שם מדעי: ***Chironex fleckeri***), הידועה גם כ"**מדוזה קובייתית אוסטרלית**", היא מין של מדוזות קובייה המצויה סביב החופים של דרום-מזרח אסיה ואוסטרליה. מדוזה זו נחשבת לאחת מחיות הים הארסיות והקטלניות בעולם.

מאפיינים
--------

למדוזה הקובייתית האוסטרלית זרועות באורך שלושה מטרים, המכילות מיליוני תאים צורבים עוקצניים היכולים לחדור את עילית העור בקלות ולגרום לנזק קשה ולמוות בתוך 2–5 דקות בלבד. הפעמון בתחילת גופה מגיע לרוחב של כדורסל שקוף המזכיר במראהו קובייה, מה שנתן לה את שמה. גופה של המדוזה מורכבת מ-95% מים ואין לה מוח, לב או עמוד שדרה. מדוזה זו איננה פלנקטון והיא מסוגלת לנוע ולשחות באופן עצמאי.

למדוזה ישנן 24 עיניים קטנות והיא מסוגלת להבחין במראות ולזהות עצמים, זאת אף על פי שאין לה מערכת עצבים כלל. לממצא זה אין הסבר מדעי.

התנהגות
-------

המדוזות אוכלות בשר המורכב מכל יצור קטן הפוגע בהן, לרבות דגים, חסילונים ואף מדוזות אחרות. במרכז גופה ישנה מערכת עיכול, אליה מועבר טרף משותק בידי הזרועות. ניתן לראות את הטרף מתעכל מאחר שדפנות הגוף שקופות. למדוזה עצמה אין הרבה טורפים, למעט צבי ים המוגנים מארסה.

המדוזה היא פעילת יום ובלילה היא שוכבת חסרת תנועה על קרקעית הים.

המדוזה היא יצור מסוכן ביותר לאדם מאחר שהיא יכולה לתקוף ללא כוונה בעזרת זרועותיה הצורבות מבלי שהקורבן יראה את התוקפת, לעיתים קרובות בתוך הים. התאים הצורבים ייצמדו לרגליים או לשאר הגוף של הקורבן ויחדירו ארס צורב לגוף במהירות.

הארס יכול להרוג במהירות גבוהה ביותר, מה שהופך אותה למסוכנת מכל המדוזות. מדוזה אחת יכולה להרוג בערך 61 בני אדם. הארס צורב וכואב ביותר וגורם לשיתוק ופגיעה במערכת העצבים של הקורבן, שיכול להסתיים בדום לב או בכשל של הסרעפת, זאת בנוסף להתעלפויות ולטביעה. לא פותח נסיוב כנגד ארס מדוזה - זאת מאחר שהארס מורכב ממאות סוגי רעלנים. עם זאת, ייתכן שחומץ הנשפך על מקום העקיצה יכול להועיל. למרות זאת אין הגנה מנוסה היעילה נגדה.

מרבית המתקפות תועדו מתחומי אוסטרליה, אך גם מתאילנד, ווייטנאם, הפיליפינים, גינאה החדשה ואיי אינדונזיה. ייתכן שהיא אף נמצאה ביפן. מדוזה זו קטנה ושקופה כך שקשה לחזות היכן היא עלולה להופיע ולתקוף.

גלריה
-----

* איוראיור
* 
* שלט אזהרה ממדוזה באוסטרליהשלט אזהרה ממדוזה באוסטרליה

קישורים חיצוניים
----------------

ויקישיתוף מדיה וקבצים בנושא **קטלנית אוסטרלית** בוויקישיתוף
* איתמר אייכנר, תאילנד: ילד ישראלי בן 9 מת מצריבת מדוזה בחוף בקופנגן, באתר ynet, 29 באוגוסט 2021

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565745605171
* LCCN: sh85119274

 |
**וסלי לוטואה** (בצרפתית: ; נולד ב-25 באוגוסט 1987) הוא כדורגלן עבר צרפתי ממוצא קלדוני, ששיחק בעמדת הבלם.

קריירה
------

לוטואה התחיל את הקריירה שלו בקבוצת הנוער של אפרנאיי שמפן, בגיל 16 הצטרף לאנטנטה וכעבור שנה הצטרף לקבוצה הבוגרת של אפרנאיי, במדיה שיחק ארבע עונות. בקיץ 2008, הצטרף לקומפיין.

ב-26 באפריל 2010, לוטואה חתם לשלוש שנים בסדאן מהליגה הצרפתית השנייה. החוזה נכנס לתוקף ביולי 2010. ב-27 באוגוסט, לוטואה ערך את הופעת הבכורה שלו בקבוצה בניצחון 0–3 נגד אנז'ה. ב-29 ביולי 2011, לוטואה הבקיע את שער הבכורה שלו בקבוצה בניצחון 0–2 נגד נאנט.

ב-31 בינואר 2012, לוטואה חתם בלוריאן מהליגה הצרפתית הראשונה. ב-11 בפברואר, לוטואה ערך את הופעת הבכורה שלו בקבוצה בתיקו 1-1 נגד אוסר. ב-28 באוקטובר 2012, לוטואה הבקיע את שער הבכורה שלו בליגה הראשונה בתיקו 4-4 נגד אז'אקסיו.

ב-9 ביולי 2017, לוטואה חתם בדיז'ון.

קישורים חיצוניים
----------------

ויקישיתוף מדיה וקבצים בנושא **וסלי לוטואה** בוויקישיתוף
* וסלי לוטואה, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"וסלי לוטואה"**.
**קטלינה דה אראוסו**. דיוקן משנת 1626 בקירוב.
מפת מסעותיה של דה אראוסו באמריקה הדרומית.
**קטלינה דה אראוסו** (בספרדית: **Catalina de Erauso**‏; 1592, סן סבסטיאן - 1650, קואטלאשטלה (Cuetlaxtla), ספרד החדשה) הייתה דמות אגדתית למחצה בארץ הבסקים, ספרד ובאמריקה הספרדית במחצית הראשונה של המאה ה-17. דה אראוסו נשאה מספר שמות בדויים, ונודעה בכינוי **La Monja Alférez**, קרי הנזירה הסגמ"ית.

קורות חייה
----------

כשמלאו לקטלינה ארבע שנים היא הוכנסה למנזר בעיר הולדתה בציפייה שתהפוך לנזירה, אולם בטרם נדרה את נדריה, עזבה את המנזר בגיל 15 לאחר שהוכתה בשעת מריבה עם נזירה טירונית בגינה נכלאה בתאה. בצאתה לעולם הגדול, בו התנהלה לראשונה בחייה, עטתה קטלינה מלבושי גבר, קיצרה את שערה, ואימצה לה מספר שמות גבריים בהם פדרו דה אוריבה, פרנסיסקו דה לויולה, אלונסו דיאס, רמירס דה גוסמאן, ואנטוניו דה אראוסו. מסן סבסטיאן יצאה קטלינה לואיאדוליד ובילבאו, ומשם הדרימה לסנלוקר דה ברמדה, ממנה הפליגה לעולם החדש. בהגיעה לפרו (דהיום) התגייסה קטלינה כחייל--משלח ידם של אביה ואחיה גם כן--ושרתה תחת מפקדים שונים.

בשנת 1619 לקחה דה אראוסו חלק במלחמת האראוקו כנגד בני המפוצ'ה בדרום אמריקה הספרדית וצ'ילה דהיום מבלי לגלות את מינה. דה אראוסו נהנתה ממוניטין של אומץ לב ומיומנות גבוהה בשימוש בכלי נשק שהביאו לקידומה לדרגת קצונה זוטרה (alférez). לאחר שנפצעה אנושות באחד הקרבות גילתה קתלינה את מינה בוידוי על ערש דווי. אף על פי כן החלימה קטלינה לאחר כארבעה חודשים ועברה לאואמנגה.

בשנת 1623 נעצרה דה אראוסו באואמנגה בשל סכסוך, ועל מנת להימנע מביצוע גזר דינה ביקשה את חמלתו של הגמון נוסף, וחשפה בפניו את זהותה. לאחר שמינה, כמו גם בתוליה נמצאו תואמים את טענתה, זכתה דה אראוסו להגנת ההגמון, ששלח אותה לספרד בשנת 1624. דה אראוסו התקבלה בידי פליפה הרביעי, מלך ספרד, שהתיר לה להמשיך ולשאת בדרגתה הצבאית ולעשות שימוש בשמה הגברי, וכינה אותה "הנזירה הסג"מית". שמעה של דה אראוסו ועלילותיה נודעו ברחבי אירופה, וכאשר תרה באיטליה וברומא, קיבל אותה האפיפיור אורבנוס השמיני, שהתיר לה ללבוש בגדי גברים. בשנת 1625 חואן פרס דה מונטאלבן כתב מחזה Comedia famosa de la Monja Alferez על חייה.

בשנת 1630 עזבה קאלינה את ספרד ועברה לספרד החדשה, והייתה לבעלת עסק להעברת מטען בין מקסיקו סיטי ווראקרוס על גבי אתונות. בשנת 1650 נפטרה דה אראוסו.

דה אראוסו כתבה, או הכתיבה, את זכרונותיה, שראו אור רק בשנת 1829 בפריז ותורגמו לשפות אחדות. פרשת חייה שימשה מקור השראה למספר יצירות ספרותיות.

לקריאה נוספת
------------

\* Eva Mendieta, *In Search of Catalina de Erauso: The National and sexual Identity of the Lietenant Nun*, Univ. of Nevada, Reno, 2009

קישורים חיצוניים
----------------

ויקישיתוף מדיה וקבצים בנושא **קטלינה דה אראוסו** בוויקישיתוף
* קטלינה דה אראוסו, "סיפורה של הנזירה הסג"מית" (אוטוביוגרפיה) באתר ספריית סרוונטס (בספרדית)
* כתבי קטלינה דה אראוסו בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007260834405171
* BIBSYS: 8073054
* BNC: 000299782
* BNE: XX1722527
* BnF: cb12604484d (data)
* CANTIC: a12283575
* GND: 120485664
* ISNI: 0000 0001 1821 9914
* LCCN: n81047704
* NLP: A37166190
* NTA: 183726677
* RERO: 02-A000057769
* SELIBR: 322454
* SUDOC: 026852020
* VIAF: 100647678
* WorldCat: lccn-n81047704

 |
**סוּפֵּרֵטָאן** (בשוודית: **Superettan**), היא ליגת המשנה בכדורגל בשוודיה. הליגה נוסדה כליגת-משנה בשנת 2000, ולפני הקמתה היו הליגות דיוויז'ון 2 (1928–1986) ודיוויז'ון 1 (1987–1999) ליגות-המשנה בשוודיה. על ארגון הליגה אחרית התאחדות הכדורגל השוודית.

מהלך העונה
----------

הסופרטאן מכילה 16 קבוצות מכל רחבי שוודיה. במהלך העונה (שלא כבשאר אירופה, מתחילה בחודש אפריל ונגמרת באוקטובר) נפגשת כל קבוצה פעמיים עם כל אחת מהיריבות שלה, פעם בבית ובפעם בחוץ, בסך הכל 30 משחקים. בסיום העונה, שתי הקבוצות שסיימו בשני המקומות הראשונים עולות לליגה הבכירה, כאשר הקבוצה שבמקום השלישי משחקת במשחקי פלייאוף כנגד השלישית לפני אחרונה בליגה הבכירה על הזכות לשחק בשנה שאחרי בליגת העל השוודית (מלבד בשנת 2007, אז שתי הקבוצות, השלישית הטובה ביותר בליגת המשנה והשלישית הגרועה ביותר בליגת העל "עלו אוטומטית" לליגת העל, זאת מאחר שהיא הורחבה מ-14 ל-16 קבוצות).

קישורים חיצוניים
----------------

ויקישיתוף מדיה וקבצים בנושא **סופרטאן** בוויקישיתוף
* 

* אתר האינטרנט הרשמי של ליגת המשנה השוודית (בשוודית)
* ליגת המשנה השוודית, ברשת החברתית פייסבוק

* ליגת המשנה השוודית, ברשת החברתית אינסטגרם
* ליגת העל השוודית (כדורגל נשים)
* נבחרת שוודיה בכדורגל
* התאחדות הכדורגל השוודית

| כדורגל בשוודיה שוודיהשוודיה |
| --- |
| ניהול | התאחדות הכדורגל השוודית • קבוצות • אצטדיונים • תחרויות |
| תחרויות ליגה | אלסוונסקאן • סוּפֵּרֵטָאן • דומאלסוונסקאן |
| תחרויות גביע | הגביע השוודי • רויאל ליג • סופרקאפן |
| נבחרות | נבחרת הגברים • נבחרת הנשים • הנבחרת הצעירה |
**פרוטוגנתוזאורוס** (שם מדעי: ***Protognathosaurus***; מילולית: "לסת לטאה קדומה") הוא סוג של דינוזאור זאורופוד פרימיטיבי שהתקיים במשך היורה התיכון.

הממצאים המאובנים שלו התגלו בתצורות שקסימיאו (Shaximiao Formation) שבסצ'ואן, סין ואלה כללו רק שרידי לסת תחתונה חלקית ומספר שיניים שדומות במתאר לאלה של זאורופודים קדומים, אשר חלקם בעלי חילופי שיניים חדים. כיום מרבית החוקרים רואים בסוג זה טקסון מוטל בספק מחמת היעדר ממצאים מזהים.

הסוג תואר ב-1991 בידי החוקר גאורג אולשבסקי (George Olshevsky), כשבמקור נקרא בשם פרוגנתוס (*Protognathus*) ב-1988 בידי החוקר זנג ייהון (Zhang Yihun). ואולם שם זה ניתן כשם נרדף לסוג החיפושית *Pseudognathaphanus* ממשפחת הרצניתיים.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Basilewsky, P. (1950b) Nouveaux Cossyphodides du Congo belge (Col. Cossyphodidae). Revue de Zoologie et de Botanique Africaines, 43, 240–243.
2. ↑  Zhang, Y. 1988, The Middle Jurassic Dinosaur Fauna from Dashanpu, Zigong, Sichuan. Vol. II. Sauropod Dinosaurs (I), Sichuan Publishing House of Science and Technology, Chengdu, China, 89 pp
**אלעזר דה קארווליו** (בפורטוגזית: **Eleazar de Carvalho**; ‏28 ביוני 1912 - 12 בספטמבר 1996) היה מנצח ומלחין ברזילאי.

חייו
----

דה קארווליו נולד באיגואטו למנואל אלפונסו דה קארווליו ודלילה מנדוסה. למד בארצות הברית אצל סרגיי קוסביצקי במרכז ברקשייר למוזיקה בטנגלווד, ובהמשך היה לעוזר הניצוח של קוסביצקי, במקביל לליאונרד ברנשטיין. בשנת 1963 קיבל תואר דוקטור למוזיקה מן האוניברסיטה של מדינת וושינגטון.

בברזיל כיהן דה קארווליו כמנצח ראשי בתזמורת הסימפונית הברזילאית של ריו דה ז'אנירו, התזמורת הסימפונית של מדינת סאו פאולו, התזמורת הסימפונית של רסיפה, התזמורת הסימפונית של פאראיבה והתזמורת הסימפונית של פורטו אלגרה. בארצות הברית כיהן כמנהל מוזיקלי של תזמורת סנט לואיס, המשרה החשובה ביותר שנשא בה באמריקה, בשנים 1963 עד 1968. במהלך כהונתו בסנט לואיס, נודע כתומך נלהב במוזיקה עכשווית. כמו כן ניצח על תזמורת סנט לואיס בביצוע פולחן האביב של סטרווינסקי, מיסה סולמניס של בטהובן והרקוויאם של ברליוז. 

דה קארווליו לימד באוניברסיטת הופסטרה ובג'וליארד. ב-1987 הצטרף לסגל המורים של אוניברסיטת ייל כפרופסור וכמנצח-הבית. בשנת 1994 היה לפרופסור אמריטוס של ייל. בין תלמידיו היו המנצחים קלאודיו אבאדו, שארל דיטואה, זובין מהטה, גוסטב מאייר, סייג'י אוזאווה, חוסה סרברייר ודייוויד זינמן.

דה קארווליו חיבר אופרות, פואמות סימפוניות ומוזיקה קאמרית.

דה קארווליו היה נשוי לז'וסי דה אוליביירה, מלחינה ופסנתרנית ברזילאית. נפטר ב-1996 בסאו פאולו.

קישורים חיצוניים
----------------

ויקישיתוף מדיה וקבצים בנושא **אלעזר דה קארווליו** בוויקישיתוף

* אלעזר דה קארווליו, במסד הנתונים הקולנועיים IMDb (באנגלית)
* אלעזר דה קארווליו, באתר MusicBrainz (באנגלית)
* אלעזר דה קארווליו, באתר Discogs (באנגלית)

הערות שוליים
------------

1. ↑  "אלעזר דה קארווליו" במילון גרוב למוזיקה ומוזיקאים אונליין
2. ↑  גרוב

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007271012405171
* BnF: cb15086021x (data)
* CiNii: DA15481106
* GND: 1079182276
* ICCU: REAV097373
* ISNI: 0000 0003 6386 4407
* LCCN: n81120539
* MusicBrainz: ede2ac68-c112-413a-95bc-29201fd722f8
* SNAC: w6zs5hrd
* SUDOC: 084271949
* VIAF: 226086584
* WorldCat: lccn-n81120539

 |
**פרוטוספירנה** (שם מדעי: ***Protosphyraena***; מילולית: "אספירנה קדומה") הוא סוג דג נכחד דמוי דג חרב, אשר השתייך לקבוצה תמים-גרמיים שבמחלקת מקריני סנפיר לצד הדג העצום לידסיכתיס.

המינים הגדולים בסוג הגיעו עד לאורך 3 מטרים והיו לטורפים הראשיים במימי הקרטיקון בהם חיו. למרות מראהו לא היה הפרוטוספירנה קרוב לדג החרב או למפרשניים וגם לא של האספירניים - כולם מקבוצת דמויי-מקרל שבסדרת הדקראים. דג זה היה קרוב יותר לדגי התנין המודרניים והדמיון בינו לדגי החרב נובע מאבולוציה מתכנסת בשל אורח חיים דומה.

עם זאת היו מספר הבדלים בולטים בינו לדג חרב: הוא היה פחות הידרודינמי, החוטם היה קצר בהרבה ובניגוד לדגי חרב מודרניים הוא הכיל שיניים רבות בפיו אשר עזרו לו למחוץ את טרפו שכלל כנראה דגים אחרים.

דגים אלה התגלו לראשונה בחפירת מאובנים באנגליה ב-1857. המאובנים שכללו בעיקר עצמות סנפירים הגיעו אל גדעון מנטל, חוקר אשר היה הראשון שזיהה מאובני דינוזאורים. חוקר אחר אשר אייר את מאובני במחשבה מוטעית שהם של דינוזאור נתן לדג את שמו. מאובנים נוספים שנמצאו בניו ג'רזי ובקנזס ובעוד אזורים באמריקה ובריטניה הובילו לגילוי ארבעה מינים, אך כמה חוקרים סוברים שהיו רק שני מינים.

הפרוטוספירנה מופיע בסרט של הנשיונל ג'יאוגרפיק מפלצות ים.

קישורים חיצוניים
----------------

ויקישיתוף מדיה וקבצים בנושא **פרוטוספירנה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

איור של *Protosphyraena perniciosa* בסביבתו
חזית בניין האופרה המודרני בלייפציג.
בית האופרה של לייפציג מן הצד.
**האופרה של לייפציג** (בגרמנית: **Oper Leipzig**) הוא בית אופרה ולהקת אופרה בכיכר אוגוסטוס בלייפציג, גרמניה.

היסטוריה
--------

שנת ייסוד האופרה של לייפציג היא 1693, ומכאן שהיא השלישית לוותק באירופה, אחרי לה פניצ'ה[דרושה הבהרה] בוונציה, איטליה והאופרה הממלכתית של המבורג בגרמניה. המנצח על רבות מן האופרות המוקדמות הללו בבית האופרה המקורי היה גאורג פיליפ טלמן.

לאופרה של לייפציג אין תזמורת אופרה משלה - תזמורת הגוונדהאוס של לייפציג ממלאת תפקיד זה. הקשר הזה החל בשנת 1766 בביצועי הזינגשפיל Die verwandelten Weiber של יוהאן אדם הילר.

בית האופרה, 1868
----------------

התיאטרון החדש, בסביבות 1900.
התיאטרון הקודם (Neues Theater, בגרמנית) נחנך ב-28 בינואר 1868 ב"פתיחה ליובל" מאת ובר והפתיחה לאיפיגניה באאוליס של גלוק, וכן המחזה איפיגניה בטאוריס מאת גתה. משנת 1886 עד 1888 היה גוסטב מאהלר משנה למנצח; ארתור ניקיש היה המנצח הראשי. חילוקי הדעות בין השניים היו רבים, וגם כאשר החליף אותו מאהלר בתפקיד עקב התערערות בריאותו של ניקיש, נתקל ביחס עוין מצד התזמורת. בהפצצה אווירית בליל ה-3 בדצמבר 1943, חלק מהפצצת לייפציג במלחמת העולם השנייה, נהרס התיאטרון, כמו כל שאר התיאטראות בלייפציג.

בית האופרה, 1960
----------------

בניית בית התיאטרון המודרני החלה ב-1956. התיאטרון נחנך ב-8 באוקטובר 1960 בביצוע המייסטרזינגר מנירנברג של וגנר.

מאז 2009, אולף שירמר הוא המנהל המוזיקלי הכללי; בשנת 2011 נבחר למנהל אמנותי לתקופה של חמש שנים.

מנהלים מוזיקליים כלליים
-----------------------

* ארתור ניקיש (1878)
* גוסטב מאהלר (1888-1886)
* אוטו לוהזה (1912)
* גוסטב ברכר 1923
* פאול שמיטץ 1932
* הלמוט זיידלמן 1951
* פאול שמיטץ 1964
* לותאר צגרוסק 1992-1990
* יירי קוט 1993
* מיכאיל יורובסקי 1999
* ריקרדו שאיי 2008-2005
* אולף שירמר 2009 - ממשיך

קישורים חיצוניים
----------------

ויקישיתוף מדיה וקבצים בנושא **האופרה של לייפציג** בוויקישיתוף
* 

* אתר האינטרנט הרשמי של האופרה של לייפציג

* Interview with Damien Diaz, Principal Dancer under Uwe Scholz

הערות שוליים
------------

1. ↑  פיטר פרנקלין, "גוסטב מאהלר" 6 במילון גרוב למוזיקה ומוזיקאים אונליין

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283089605171
* GND: 5030753-8
* ISNI: 0000 0001 2178 1238
* LCCN: n93121923
* MusicBrainz: 9612a7a1-6973-4778-963c-8cb1f4dbfd2d
* NKC: mzk2009490532
* VIAF: 145770532
* WorldCat: viaf-447156565742423500006

 |